*Το λήμμα αναφέρεται στο τμήμα σκακιού του Ολυμπιακού. Για τα υπόλοιπα τμήματα δείτε το λήμμα Ολυμπιακός ΣΦΠ*

| Ολυμπιακός Σ.Φ.Π. Τμήμα Σκακιού |
| --- |
|   |
| **Πληροφορίες** |
| **Έτος ίδρυσης** | 1925 |
|

Ιστορία
-------

### Ίδρυση

Το 1925, η τότε διοίκηση του Ολυμπιακού Πειραιώς, της οποίας πρόεδρος ήταν ο Μιχάλης Μανούσκος, αποφάσισε, μετά την ίδρυση του ποδοσφαιρικού τμήματος, του τμήματος υδατοσφαίρισης, του τμήματος στίβου και του κολυμβητικού τμήματος, να προχωρήσει και στην ίδρυση του τμήματος σκακιού, έπειτα από την έντονη επιθυμία ενός εκ των μελών του Διοικητικού Συμβουλίου της ομάδας, του Ιωσήφ Τερεζάκη. 

Ο Τερεζάκης είχε προτείνει σε μία από τις γενικές συνελεύσεις του ερυθρόλευκου συλλόγου τη δημιουργία του συγκεκριμένου τμήματος, ωστόσο η πλειοψηφία των μελών του διοικητικού συμβουλίου δεν έδειξε ιδιαίτερο ενδιαφέρον για την προοπτική αυτή και δεν συμφώνησε με την πρότασή του. Ο Τερεζάκης αγαπούσε ιδιαίτερα το συγκεκριμένο άθλημα, το οποίο είχε αρχίσει να αναπτύσσει τη φήμη του σε αρκετές χώρες του κόσμου, μεταξύ των οποίων και στην Ελλάδα, καθώς ένα χρόνο νωρίτερα και συγκεκριμένα στις 20 Ιουλίου 1924, είχε ιδρυθεί για πρώτη φορά στο Παρίσι της Γαλλίας η Διεθνής Σκακιστική Ομοσπονδία υπό την προεδρία του Αλεξάντερ Ρουέμπ. 

Παρά την αρχική άρνηση της πλειοψηφίας των μελών της διοίκησης του Ολυμπιακού, ο Τερεζάκης αποφάσισε να προχωρήσει μόνος του στη δημιουργία του τμήματος αυτού, όντας μάλιστα και ο μοναδικός χρηματοδότης του.

### Πρώτες επιτυχίες και μετέπειτα παύση λειτουργίας

Αρχικά, ο Τερεζάκης στελέχωσε το τμήμα με 3-4 Έλληνες σκακιστές, οι οποίοι βοήθησαν το σύλλογο να πάρει μέρος στις διάφορες ανεπίσημες ετήσιες εκδηλώσεις που πραγματοποιούνταν στην Αθήνα και τον Πειραιά και αφορούσαν το σκάκι. Μάλιστα, η παρουσία του Ολυμπιακού στις εκδηλώσεις αυτές αποδείχθηκε ιδιαίτερα επιτυχημένη καθώς ο σύλλογος κατάφερε να κατακτήσει δύο από τους ανεπίσημους τίτλους τους οποίους διεκδίκησε, και συγκεκριμένα το Διασυλλογικό Κύπελλο Συλλόγων Πειραιά (1925) και το Εσωτερικό Πρωτάθλημα Σκάκι Πειραιά (1926). Ο λόγος που οι σκακιστικοί σύλλογοι της εποχής συμμετείχαν σε ανεπίσημα τουρνουά και κύπελλα πόλεων ήταν διότι δεν είχε ιδρυθεί τότε κάποια σκακιστική ομοσπονδία, με αποτέλεσμα να μην υπάρχει κάποιο επίσημο πανελλήνιο πρωτάθλημα σκακιού. 

Οι επιτυχίες του ερυθρόλευκου συλλόγου στις εκδηλώσεις αυτές οδήγησαν τον Τερεζάκη σε μια εκ νέου προσπάθεια να μεταπείσει τα υπόλοιπα μέλη της τότε διοίκησης του Ολυμπιακού προκειμένου να βοηθήσουν για τη λειτουργία και την περαιτέρω ενίσχυση του τμήματος. Εν αντιθέσει με την πρώτη προσπάθεια του Τερεζάκη, η δεύτερη είχε περισσότερους υποστηρικτές, ειδικά και μετά τις επιτυχίες του συλλόγου σε τοπικό επίπεδο. Τελικά, προς αποφυγήν εσωτερικών διαμαχών μεταξύ των μελών της διοίκησης του Ολυμπιακού, αλλά και λόγω της απροθυμίας του Τερεζάκη να συνεχίσει να αποτελεί τον μοναδικό χρηματοδότη ολόκληρου του τμήματος, αποφασίστηκε ομόφωνα το 1926 η παύση της λειτουργίας του.

Το σκακιστικό τμήμα του Ολυμπιακού παρέμεινε ανενεργό για κάτι λιγότερο από πέντε δεκαετίες, καθώς ενδιάμεσα, κανείς από τους διατελέσαντες προέδρους του ερυθρόλευκου συλλόγου δεν έδειξε σοβαρό ενδιαφέρον για την επανεμφάνιση και την επαναλειτουργία του συγκεκριμένου τμήματος, παρά την ίδρυση της αντίστοιχης Ελληνικής Σκακιστικής Ομοσπονδίας το 1948, η οποία έδωσε περισσότερη επισημότητα στο συγκεκριμένο άθλημα. 

### Προσπάθεια αναγέννησης

Το 1972, την προεδρία του Ολυμπιακού ανέλαβε ο Νίκος Γουλανδρής, ο οποίος προσπάθησε με όλες του τις δυνάμεις να ενισχύσει τον σύλλογο σε όλα τα επίπεδα σε μία πολύ δύσκολη περίοδο για τη χώρα και το σύλλογο, αυτή της χούντας των συνταγματαρχών. 

Φυσικά, το μέχρι τότε ανενεργό σκακιστικό τμήμα του Ολυμπιακού, δεν μπορούσε να αποτελέσει εξαίρεση, με τον Γουλανδρή να προχωράει στην άμεση επανεμφάνιση και επαναλειτουργία του. Μάλιστα, ο Νίκος Γουλανδρής κατόρθωσε με αστραπιαίες κινήσεις να οργανώσει από την αρχή το τμήμα, να το στελεχώσει με αξιόλογους αθλητές και να το βοηθήσει να λάβει μέρος στο πανελλήνιο διασυλλογικό κύπελλο σκακιού του 1972. 

Τον Ολυμπιακό στελέχωσαν πολλοί αθλητές του Πειραϊκού Ομίλου Σκακιστών (Π.Ο.Σ.), ο οποίος αποτελεί μέχρι και σήμερα έναν από τους ιστορικότερους ελληνικούς σκακιστικούς συλλόγους. Μάλιστα, ο Πειραϊκός Όμιλος Σκακιστών είναι ο αρχαιότερος σήμερα σκακιστικός σύλλογος με συνεχή και αδιάλειπτη παρουσία στη σκακστική ζωή της Ελλάδος εδώ και δεκαετίες, ενώ είναι και ο μόνος σύλλογος από αυτούς που ίδρυσαν την Ελληνική Σκακιστική Ομοσπονδία το 1948, ο οποίος έχει καταφέρει να επιβιώσει μέχρι σήμερα. 

Επρόκειτο για μία μεγάλη επιτυχία του Γουλανδρή να καταφέρει να στελεχώσει τόσο γρήγορα το νεοεπανασυσταθέν σκακιστικό τμήμα του Ολυμπιακού με αθλητές ενός τόσο ιστορικού σωματείου.

### Οριστική αδρανοποίηση

Ο Νίκος Γουλανδρής κατέβαλε μεγάλες προσπάθειες ώστε να κρατήσει το σκακιστικό τμήμα του Ολυμπιακού σε υψηλό επίπεδο, ωστόσο τα περισσότερα μέλη της τότε διοίκησης του Ολυμπιακού ασχολούνταν περισσότερο με τα υπόλοιπα τμήματα του συλλόγου που σημείωναν πανελλήνιες επιτυχίες με αποτέλεσμα να μείνει μόνος του στην προσπάθεια αυτή και τελικά να εγκαταλείψει και αυτός το σκακιστικό τμήμα το οποίο παρήκμαζε με αργούς και σταθερούς ρυθμούς. Το 1974, ένα χρόνο πριν το τέλος της προεδρίας του Γουλανδρή, το σκακιστικό τμήμα του Ολυμπιακού σταμάτησε και επίσημα τη λειτουργία του.

Το τμήμα παραμένει ανενεργό μέχρι και σήμερα.

Τίτλοι
------

* 1 Διασυλλογικό Κύπελλο Συλλόγων Πειραιά (1925)
* 1 Εσωτερικό Πρωτάθλημα Σκάκι Πειραιά (1926)

Παραπομπές
----------

1. ↑  «ΚΑΤΑΣΤΑΤΙΚΟ « ΕΛΛΗΝΙΚΗ ΣΚΑΚΙΣΤΙΚΗ ΟΜΟΣΠΟΝΔΙΑ». *www.chessfed.gr*. Ανακτήθηκε στις 14 Μαΐου 2023.

Πηγές
-----

* Διεθνής Σκακιστική Ομοσπονδία
* Ελληνική Σκακιστική Ομοσπονδία
* Πειραϊκός Όμιλος Σκακιστών

Εξωτερικοί σύνδεσμοι
--------------------

* Ολυμπιακός ΣΦΠ - Επίσημος Δικτυακός Τόπος (Ελληνικά) (Αγγλικά)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Ολυμπιακός Σύνδεσμος Φιλάθλων Πειραιώς |
| --- |
|  |
| 
* Ίδρυση: 10 Μαρτίου 1925
* Έδρα Πειραιάς
 |
|  |
| Επαγγελματικά και ημιεπαγγελματικά τμήματα | 
Ποδόσφαιρο ανδρών · Μπάσκετ ανδρών · Βόλεϊ ανδρών |
|  |
| Ερασιτεχνικά τμήματα | 
Ποδόσφαιρο νέων · Ποδόσφαιρο γυναικών · Μπάσκετ γυναικών · Βόλεϊ γυναικών · Πόλο ανδρών · Πόλο γυναικών · Μπιτς βόλεϊ · Κολύμβηση · Στίβος · Ιστιοπλοΐα · Κωπηλασία · Κανόε καγιάκ · Παρακανόε · Πινγκ πονγκ · Ξιφασκία · Τένις · Πυγμαχία · Κικ μπόξινγκ · Ταεκβοντό · Χάντμπολ ανδρών |
|  |
| Μη αγωνιστικά τμήματα | 
Καποέιρα |
|  |
| Ανενεργά τμήματα | 
Χάντμπολ γυναικών · Σκοποβολή · Άρση βαρών · Πάλη · Συγχρονισμένη κολύμβηση · Καταδύσεις · Ποδηλασία · Ενόργανη γυμναστική · Σκάκι · Superleague Formula · |
|  |
| Πρόεδροι τμημάτων | 
Ποδόσφαιρο · Καλαθοσφαίριση · Μιχάλης Κουντούρης |
|  |
| Έδρες τμημάτων | 
Στάδιο Καραϊσκάκη · Στάδιο Ειρήνης και Φιλίας · Κλειστό Γυμναστήριο Γλυφάδας · Κλειστό Γυμναστήριο Ρέντη · Παπαστράτειο Κολυμβητήριο · Προπονητικό Κέντρο Ρέντη |
|  |
| Αθλητές | 
Ποδοσφαιριστές · Καλαθοσφαιριστές · Πετοσφαιριστές · Υδατοσφαιριστές · Κολυμβητές · Αθλητές στίβου · Ιστιοπλόοι · Κωπηλάτες · Καγιακιστές · Επιτραπέζιοι αντισφαιριστές · Ξιφομάχοι · Πυγμάχοι · Μποξέρ · Αθλητές Ταεκβοντό · Χειροσφαιριστές · Σκοπευτές · Αρσιβαρίστες · Παλαιστές · Αθλήτριες συγχρονισμένης · Καταδύτες · Ποδηλάτες · Αντισφαιριστές · Αθλητές ενόργανης · Σκακιστές · Οδηγοί Superleague Formula |
|  |
| Προπονητές | 
Ποδοσφαίρου · Μπάσκετ · Ποδόσφαιρο νέων · Μπάσκετ γυναικών · Βόλεϊ ανδρών · Βόλεϊ γυναικών · Πόλο ανδρών · Πόλο γυναικών · Κολύμβησης · Στίβου · Ιστιοπλοΐας · Κωπηλασίας · Κανόε καγιάκ · Επιτραπέζιας αντισφαίρισης · Ξιφασκίας · Πυγμαχίας · Kick Boxing · Ταεκβοντό |
|  |
| Προσωπικότητες | 
Γιώργος Ανδριανόπουλος · Αλέκος Αλεξανδρής · Νίκος Αναστόπουλος · Ενρέστο Βαλβέρδε · Αχιλλέας Γραμματικόπουλος · Νίκος Γόδας · Στέλιος Γιαννακόπουλος · Σπύρος Γιαννιώτης · Ανδρέας Κουραχάνης · Γιώργος Δεληκάρης · Γιουσέφ Ελ-Αραμπί · Σάββας Θεοδωρίδης · Αργύρης Καμπούρης · Κριστιάν Καρεμπέ · Νότης Καμπέρος · Βασίλης Σπανούλης · Γιώργος Πρίντεζης · Ριβάλντο · Κέβιν Μιραλάς · Τζιοβάννι · Σωκράτης Κόκκαλης · Αλεχάντρο Ντομίνγκες · Μιχάλης Μανούσκος · Λεωνίδας Θεοδωρακάκης · Ευάγγελος Μαρινάκης · Θανάσης Μπέμπης · Ηλίας Ρωσίδης · Γιώργος Σιδέρης · Ντιόγκο · Κώστας Φορτούνης · Τάσος Μητρόπουλος · Αντώνης Νικοπολίδης · Πέντραγκ Τζορτζεβιτς · Νερί Καστίγιο · Κώστας Μήτρογλου · Μίλαν Τόμιτς · Ντράγκαν Τάρλατς · Τζορτζ Παπαδάκος · Πέδρο Μάρτινς |
|  |
| Nτέρμπι | 
Ντέρμπι αιωνίων ποδοσφαίρου ανδρών · Ντέρμπι αιωνίων μπάσκετ ανδρών · Ντέρμπι αιωνίων βόλεϊ ανδρών · Ντέρμπι αιωνίων πόλο ανδρών · Ντέρμπι αιωνίων μπάσκετ γυναικών · Ντέρμπι αιωνίων βόλεϊ γυναικών · Ντέρμπι αιωνίων πόλο γυναικών  · Πειραϊκό ντέρμπι  · Ντέρμπι ΟΣΦΠ-ΑΕΚ  · Ντέρμπι Ολυμπιακού - ΠΑΟΚ |
|  |
| Τίτλοι και Διακρίσεις | 
Ομαδικές  · Διεθνείς ομαδικές  · Διεθνείς ατομικές |
|  |
| Φίλαθλοι | 
Θύρα 7 · ΠΕΦΟ · Καταστροφή του Σταδίου Καραϊσκάκη · Βασίλης Δουρίδας · Τάκης Τσουκαλάς |
|  |
| Τέχνες | 
Ιστορίες Ολυμπιακής Τρέλας & Λατρείας · Η ιστορία του Ολυμπιακού · 80 χρόνια Θρύλος · Θρυλικές εποχές · 80 χρόνια, 80 μορφές · Μισός αιώνας στίβος · Θρησκευόμενοι Κόκκινοι Επιστήμονες · Θρύλος - Πορεία μέσα στο χρόνο · Χρυσός Θρύλος · Ολυμπιακός - Ένα αρχείο, μια ιστορία · Θρυλικές ιστορίες · Εκ Πειραιώς · Το αλφαβητάρι του Ολυμπιακού · Η ομάδα και η πόλη - Ο Ολυμπιακός και ο Πειραιάς του μεσοπολέμου |
|  |
| Μέσα | 
Άντε Γεια (Τηλεοπτική εκπομπή) · Legend Stories (Τηλεοπτική εκπομπή)  · Πρωταθλητής · Γαύρος · Φως των Σπορ  · Νέα Του Ολυμπιακού · Ολυμπιακός Αγών · Ολυμπιακά Επίκαιρα · Ολυμπιακός Κόσμος · Ολυμπιακός Συναγερμός · Ολυμπιακός Λαός · Θύρα 7 · Τα Νέα Του Ολυμπιακού · Ολυμπιακός · Ο Ολυμπιακός Λαός |
|  |
| Ύμνοι | 
Πρώτος ύμνος Ολυμπιακού · Σύγχρονος ύμνος Ολυμπιακού |
|  |
| Διάφορα | 
Πειραιάς · Κότινος · Βραδυποριακός - Ταλαιπωριακός · Μουσείο Ολυμπιακού · Νέο Μουσείο Ολυμπιακού |
|  |
| 
Ιστοσελίδα
Olympiacos SFP |

 |